{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga Iskaza o procjeni učinaka propisa za Zakon o izmjenama i dopunama Zakona o zaštiti pučanstva od zaraznih bolesti"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA LIJEČNIČKA KOMORA","ISKAZ O PROCJENI UČINAKA PROPISA ZA ZAKON O IZMJENAMA I DOPUNAMA ZAKONA O ZAŠTITI PUČANSTVA OD ZARAZNIH BOLESTI ","Hrvatska liječnička komora smatra potpuno neprimjerenim zdravstvene usluge poput pregleda za sanitarnu iskaznicu gdje zdravstveni djelatnik pruža zdravstvenu uslugu korisniku, te pritom rabi laboratorijsku opremu i potrošni materijal, za koju uredno isporučuje račun i prikazuje kao zdravstveni rad, predstavljati neporeznim davanjem, jer istom ne zadovoljava pretpostavke neporeznih davanja u smislu u kojem to prepoznaju financijski propisi. Stoga predlažemo iste izostaviti iz Registra neporeznih davanja Ministarstva financija.\n\nMišljenja smo da zakoni iz područja zdravstva primarno imaju za cilj kako očuvati i unaprijediti zdravlje ljudi tako i unaprijediti funkcioniranje zdravstvenog  sustava u cjelini. Izmjena postojećeg zakona prihvatljiva je sa stanovišta osuvremenjivanja i unaprjeđenja pojedinih procesa na koje se zakon odnosi, no navođenje financijske simulacije s razlogom odterećenja gospodarstva, kao jednog od glavnih uzroka promjene zakona čiji je cilj zdravlje, nije nam prihvatljivo. \nUkoliko se pristupi izmjenama zakona (prihvaćanjem opcije 4.) istovremeno je potrebno započeti s izradom podzakonskih  akata (pravilnika)  koji bi olakšali implementaciju i provedbu zakonodavnih rješenja  na svim razinama sustava. Ovo navodimo iz iskustva rada s postojećim zakonom gdje niti nakon gotovo 10 godina od usvajanja istog pravilnici nisu doneseni. Prilikom donošenja odluka zakonodavac bi trebao imati na umu da usvajanjem novog rješenje prvenstveno ne ugrozi postojeću epidemiološku situaciju što je od krucijalne važnosti kako za zdravlje stanovništva RH tako i za Hrvatsku kao turističku destinaciju te da ne dovede u pitanje opstojnost sustava preventivne medicine.","Primljeno na znanje","Izuzimanje zdravstvenih pregleda i zdravstvenog odgoja iz Registra neporeznih davanja nije predmet ovoga Nacrta iskaza. \nPrima se na znanje prijedlog zainteresirane javnosti u vezi s pravovremenim početkom izrade podzakonskih akata koje će biti potrebno donijeti nakon usvajanja zakonskog prijedloga."]
[2,"HUZPP","ISKAZ O PROCJENI UČINAKA PROPISA ZA ZAKON O IZMJENAMA I DOPUNAMA ZAKONA O ZAŠTITI PUČANSTVA OD ZARAZNIH BOLESTI ",{"$cut":{"chars":32760,"head":"Nacrt prijedloga je nepotpun i tražimo da se isti proširi i uskladi sa navedenim vrlo ozbiljnim prigovorima\n\nTragom brojnih prijava građana i pacijenata čija se prava učestalo povrjeđuju i krše, kao i analizom provedbe Zakona o zaštiti pučanstva od zaraznih bolesti (NN br. 79/07, 113/08 i 43/09, dalje u tekstu: ZZPZB) koju je izradio pravni tim Hrvatske udruge za promicanje prava pacijenata (dalje u tekstu i kao: Udruga) nema nikakve dvojbe da je potrebno uskladiti sve njegove odredbe sa važećim pravnim poretkom u Republici Hrvatskoj (dalje: RH) te unaprijediti i osuvremeniti određena normativna rješenja posebno u odnosu na zaštitu prava na slobodan i informirani pristanak svakog pacijenta, osobito prilikom primjene posebnih mjera zaštite pučanstva od zaraznih bolesti, uz zadržavanje visoke razine zaštite zdravlja ljudi i zaštite javno-zdravstvenog interesa. Odredbe ZZPZB-a na koje mi nastavno ukazujemo nisu usklađene s pravnim poretkom RH, a djelomično niti sa pravnim sustavom Europske unije, što ukratko obrazlažemo. Budući da ovaj problem ima i izravan dugoročno negativni učinak, odnosno snižava stupanj povjerenja sve veće grupe građana i pacijenata (koji se obraćaju Udruzi tražeći pomoć) u jedan dio zdravstvenih djelatnika i jedan dio ponuđenih/nametanih im usluga, potrebno je žurno popraviti narušene odnose, osobito ako se želi zadržati što veći postotak građana koji će zadržati ili povratiti narušeno povjerenje u svoje liječnike te će prihvaćati preporuke zdravstvenih djelatnika za određenim imunizacijskim tj. preventivnim proizvodima i uslugama. Vrijeme uskraćivanja pacijenata u autonomnom i slobodnom donošenju odluka o vlastitom zdravlju pripada nekim prošlim vremenima, a ono u pojedinim slučajevima dovodi i do ekstremnih situacija da se pacijenti zbog straha i nepovjerenja ne javljaju svojem liječniku čak i kada bi to bilo zaista nužno.\nNije pitanje da li više ili manje zakonodavstva, već da novo zakonodavstvo (tu se misli i na izmjene i dopune postojećih zakona) bude povoljno za poslovanje i građane, a kao što će se vidjeti i na tome planu postoje veliki problemi unutar određenih rješenja ZZPZB-a, što se sve da urediti i to relativno jednostavno te bez posebnih i dodatnih troškova po Državni proračun, uz možebitne velike uštede i druge pozitivne učinke od kojih ćemo navesti samo neke. Ukidanje nepotrebnog administriranja zdravstvenih djelatnika (koje k tome još narušava odnos povjerljivosti između pacijenata i njih, a u očima pacijenata ili njihovih zakonskih zastupnika od zdravstvenih djelatnika pravi neku vrstu zdravstvene policije koja je ključna u provođenju daljnjih represivnih mjera od strane Sanitarne inspekcije prema vlastitim pacijentima ili njihovim zakonskim zastupnicima, osim ako nam je uzor Kina koja ima zloglasnu „policiju za kontrolu populacije“ u čijoj nadležnosti je izdavanje dozvola za trudnoću, a nakon dozvoljenog broja porođaja propisana je obvezna ugradnja IUD-spirale ili obvezna sterilizacija jednog od partnera, obvezni periodični ultrazvučni pregledi i obvezni testovi urina za sve plodne žene, pritvaranje trudnica ili članova njihovih obitelji, prisilno provođenje pobačaja čak i neposredno prije termina poroda, kao i drakonsko kažnjavanje cijelih obitelji, konfiskacija ili uništavanje imovine. Istovremeno s time „nezakonito rođenima“ je uskraćen pristup pravu na obrazovanje, zdravstvenoj skrbi i drugim javnim uslugama. Svaka makar i djelomična sličnost sa RH je slučajna, jer je RH puno blaža budući da su zabilježeni slučajevi da se pojedinoj potpuno zdravoj necijepljenoj ili nepotpuno cijepljenoj djeci diskriminatorno i nezakonito uskraćuje pristup vrtićkim uslugama) i usklađivanje/ukidanje/ublažavanje represivnih mjera kojima su ovaj čas i sami zdravstveni djelatnici izloženi u situacijama u kojima im je trenutačno nemoguće raditi stručno, etično i pri tome u skladu sa svim propisima čime su neopravdano izloženi pravnoj nesigurnosti kojoj nisu doprinijeli pri čemu takav sustav izravno destimulira poštivanje temeljnog prava na obaviještenost pacijenta (jer čemu gubiti vrijeme i ograničene "}},"Primljeno na znanje","Prima se na znanje prijedlog zainteresirane javnosti iz razloga što Nacrt iskaza ne obuhvaća redefiniranje obveza vezanih uz imunizaciju.\nPrima se na znanje  prijedlog zainteresirane javnosti o usklađivanju važećeg zakonodavnog  okvira u području zaštite pučanstva od zaraznih bolesti sa zakonodavnim okvirom kojim su uređena prava pacijenata."]
[3,"Zdenko Jukić","ISKAZ O PROCJENI UČINAKA PROPISA ZA ZAKON O IZMJENAMA I DOPUNAMA ZAKONA O ZAŠTITI PUČANSTVA OD ZARAZNIH BOLESTI ","Pozdravljam ujednačavanje cijena za zdravstvene preglede i tečajeve zdravstvenog odgoja. Po pitanju tečajeva zdravstvenog odgoja, predlažem zakonodavcu da dopusti korištenje naprednih informatičkih tehnologija ( npr. web edukacija), jer se na taj način može spriječiti stvaranja dodatnih troškova edukacije ( predavači, oprema, prostor, itd...), a da ne spominjem izgubljene radne sate radnika jer su sve edukacije najčešće organizirane unutar radnog vremena radnika. Na ovaj način rednik se može educirati više puta, kad god on to želi ili može, te birati ponavljanje djelova koji mu nisu jasni. Zakonodavac bi trebao točno definirati uvjete i način pod kojima komisija ispituje radnike koji rade neposredno s hranom.\nPredlažem zakonodavcu da preispita potrebu ponovnih zdravstvenih pregleda radnika nakon zaposlenja. Zdravstveni pregledi radnika prilikom zapošljavanja imaju smisla jer se na taj način dokazuje da radnik može raditi na poslovima koji imaju doticaj s hranom. Svi daljnji pregledi nemaju smisla jer je taj segment rizika predviđen unutar HACCP sustava i njegov su integralni dio. Ukoliko zakonodavac obveže SPO da mora slati radnike na ponovni pregled radnika ( nakon 6 mjeseci ili godinu dana), obveza prijavljivanja tegoba radnika nema smisla jer on ima \"dokaz\" da je zdrav ( valjana Sanitarna knjižica).","Primljeno na znanje","Prima se na znanje prijedlog zainteresirane javnosti vezano uz uvođenje naprednih informatičkih tehnologija (npr. web edukacija) u provedbi zdravstvenog odgoja.\nPrima se na znanje   prijedlog zainteresirane javnosti vezano uz zdravstvene preglede prije zapošljavanja te tijekom radnog odnosa."]
[4,"Udruga privatnih poslodavaca u zdravstvu, Zagreb, Rugvička 1 (UPPZ)","ISKAZ O PROCJENI UČINAKA PROPISA ZA ZAKON O IZMJENAMA I DOPUNAMA ZAKONA O ZAŠTITI PUČANSTVA OD ZARAZNIH BOLESTI ","Predlažemo izmjenu i dopunu članka 38. Zakona o zaštiti pučanstva od zaraznih bolesti, NN,79/07.,  u smislu, da  i privatni zdravstveni subjekti, u statusu pravne osobe mogu obavljati edukaciju  u predmetu  stjecanja znanja o higijeni i to osoba koje rade u neposrednom dodiru s hranom, te zdravstvene preglede osoba koje su pod zdravstvenim nadzorom, sve u području primjene općih mjera zaštite pučanstva od zaraznih bolesti (ustanove za zdravstvenu skrb iz članka 81. Zakona o zz, poliklinike iz članka 84. Zakona o zz i trgovačka društva za zdravstvenu djelatnost iz članka 116. Zakona).\n Obrazloženje: Usvojenom izmjenom i dopunom, prema prijedlogu UPPZ, suzbiti će se monopol u obavljanju navedenih djelatnosti  i to samo od strane navedenih zdravstvenih subjekata u vlasništvu Države i županija, što nije u suglasju s odredbom članka 48. i 49. Ustava RH (monopoli su zabranjeni/omogućiti pluralizam vlasničkih interesa). Ako zavodi za javno zdravstvo obavljaju kontrolnu funkciju kvalitete hrane, na čiju kvalitetu indikretno utječe i higijena rada osoba, koje su do sada samo i isključivo educirali ti zavodi, ispada, da zavodi kontroliraju sami sebe, što je u suprotnosti s pravnim načelom „nitko ne može biti sudac u vlastitoj stvari“ (nemo iudex in causa sua).\n Potrebno je naglasiti, da zdravstvene preglede osoba koje su pod zdravstvenim nadzorom već i sada, prema odredbama Zakona o zz i Zakona o obveznom zo obavljaju privatne ustanove za zdravstvenu skrb koje u svom sastavu imaju registriranu djelatnost medicine rada i športa (osnivač zdravstveni radnik VSS) i zdravstveni radnici privatne prakse. Ako bi se usvojio prijedlog UPPZ, ustanove za zdravstvenu skrb obavljale bi i djelatnost edukacije u predmetu stjecanja znanja o higijeni osoba koje u obavljanju rada dolaze  u neposredan dodir s hranom. \n U obrazloženju svog prijedloga za izmjenu i dopunu Zakona i  Ministarstvo zdravstva je indirektno sugeriralo izmjenu Zakona u smislu prijedloga UPPZ, kada je nabrojene zdravstvene radnike VSS izuzela od navedene obveze stjecanja znanja o higijeni, vezano za područje hrane. Naime, navedeni zdravstveni radnici VSS nositelji su registrirane djelatnosti primarne i/ili sekundarne razine zz u navedenim pravnim subjektima iz članka 81., 84. i 116. Zakona o zz. \n Ako se usvoji prijedlog UPPZ, tada će zakonodavac postupiti identično kada je i kako je razbio monopol Crvenog križa  u edukaciji kandidata za stjecanje statusa vozača motornih vozila u/za pružanje prve pomoći unesrećenom u prometnoj nesreći.\n Pravilnikom o minimalnim uvjetima ili posebnim pravilnikom, ministar zdravstva regulirao bi uvjete prostora, opreme i kadra za obavljanje djelatnosti edukacije radnika/osoba koje rade u proizvodnji i prometu hrane, identično kako je postupio i za edukaciju kandidata za vozača  motornog vozila.","Primljeno na znanje","Prima se na znanje prijedlog zainteresirane javnosti vezano uz propisivanje mogućnosti da pored zdravstvenih ustanova, zdravstveni odgoj obavljaju i druge pravne osobe."]
[5,"Zdenko Jukić","ISKAZ O PROCJENI UČINAKA PROPISA ZA ZAKON O IZMJENAMA I DOPUNAMA ZAKONA O ZAŠTITI PUČANSTVA OD ZARAZNIH BOLESTI ,\n2. CILJEVI","Pozdravljam prepoznat cilj smanjenja troškova poslovanja poduzetnika. Ovaj dio će posebno pozitivno ocijeniti tvrtke koje posluju na području Istre, Primorja, Dalmacije i Južne Hrvatske. Ogroman financijski udar je kada morate zaposliti sezonske radnike na tri mjeseca, a plaćate obveze koje traju duže od same potrebe za radnicima. Kada zapošljavate 100-ak sezonaca, za svakoga se mora osigurati pokrivanje troška od oko 500 kuna, što je ogroman trošak (cca 50.000 kuna) na početku sezone.","Primljeno na znanje","Primljeno na znanje."]
[6,"Zdenko Jukić","ISKAZ O PROCJENI UČINAKA PROPISA ZA ZAKON O IZMJENAMA I DOPUNAMA ZAKONA O ZAŠTITI PUČANSTVA OD ZARAZNIH BOLESTI ,\n3. MOGUĆE OPCIJE","Ovaj prijedlog je već jednom prošao svu proceduru i bio je na dnevnom redu zadnjeg dana 7. saziva Sabora, 20. sjednica, točka 25. (http://www.sabor.hr/lgs.axd?t=13&id=78728) od 25. rujna 2015.","Primljeno na znanje","Primljeno na znanje."]
[7,"Zdenko Jukić","ISKAZ O PROCJENI UČINAKA PROPISA ZA ZAKON O IZMJENAMA I DOPUNAMA ZAKONA O ZAŠTITI PUČANSTVA OD ZARAZNIH BOLESTI ,\n7. PRAĆENJE PROVEDBE I EVALUACIJA","Kao privatnik se moram osvrnuti, bez želje za daljnjim polemiziranjem, na stav da privatnici na ovaj način ostvaruju ekstra dobit. Privatnici ostvaruju profit od svog poslovanja što je temelj svakog poduzetničkog poduhvata. Problem koji je zakonodavac prepoznao je taj da je dio tog profita odlazio jedino organizacijama koje je osnovane i financirane iz proračuna osnivača ( grad, županija, država), a slijedom pravilnika koje su preferirale samo te organizacije.Na taj način nije bilo korektora tržišta na određivanje cijena njihovih usluga koje su same određivale. Željeli su tržišno zarađivati a bez utjecaja tržišta na njihovu efikasnost. Pozdravljam zakonodavca u prepoznavanju ovoga a i ostalih nedosljednosti koje se još nalaze u inim pravilnicima ovog ministarstva.","Primljeno na znanje","Primljeno na znanje."]
[8,"Nastavni zavod za javno zdravstvo SDŽ","ISKAZ O PROCJENI UČINAKA PROPISA ZA ZAKON O IZMJENAMA I DOPUNAMA ZAKONA O ZAŠTITI PUČANSTVA OD ZARAZNIH BOLESTI ,\n7. PRAĆENJE PROVEDBE I EVALUACIJA","Ne mogu ne komentirati da će ušteda od cca 50 milijuna kuna \" oslobodit mogućnost reinvestiranja čime će se potaknuti rast i razvoj privatnog sektora\"??!! Čime se garantira da će privatni sektor \"reivestirati \" ušteđeno i da  neće samo ostvariti extra profit?\nZar je moguće da je da se s tako relativno malom \"uštedom\" može potaknuti gospodarstvo i privatni sektor?\nDa li je predlagatelj Zakona predvidio da je netko u sustavu ostao bez tih 50 milijuna ( Zavodi za javno zdravstvo, čija se djelatnost najvećim dijelom financira upravo iz tih prihoda) i da će se to  odraziti na njihovo poslovanje?\nNovčani iznosi za primarnu zdravstvenu zaštitu koje Zavodi za javno zdravstvo ugovaraju sa HZZO-om niži su za 20-tak% od ostalih ugovornih subjekata primarne zdravstvene zaštite upravo iz razloga jer su dio prihoda za redovno poslovanje osiguravali temeljem Zakona o zaštiti pučanstva od zaraznih bolesti. Pripravnost koju su Zavodi dužni osigurati također ne ugovaraju s HZZO-om već se plaća iz sredstava koje ostvare na tržištu. Specijalisti zdravstvene ekologije plaćaju se iz tih sredstava jer je to jedina specijalizacija u RH koja se ne ugovara sa HZZO-om. \nOvim izmjenama za godinu dana nećemo imati samo jedan \"Imunološki Zavod\" već 21.","Primljeno na znanje","Primljeno na znanje."]